Բրյուս Ուիլիս

Վոլտեր Բրյուս Ուիլիս (անգլերեն՝ Walter Bruce Willis, մարտի 19, 1955(1955-03-19)[…], Idar-Oberstein, Ռայնլանդ Պֆալց, Գերմանիայի Ֆեդերատիվ Հանրապետություն), առավել հայտնի որպես Բրյուս Ուիլիս, ամերիկացի դերասան, պրոդյուսեր և երաժիշտ, ով իր կարիերան նախ սկսեց հեռուստատեսությունում աշխատելով, որից հետո նաև հանդես է եկել գեղարվեստական տարբեր ժանրերի ֆիլմերում (կատակերգություն, դրամա, էքշն)։
Մեծ ճանաչում է ձեռք բերել որոնցից կարելի է առանձնացնել «Քրեական ընթերցվածք», «Մեղքերի քաղաքը», «12 կապիկներ», «Արմագեդդոն», «Պինդ ընկույզ», «Շնագայլը», «Հինգերորդ տարրը» և «Վեցերորդ զգայարան» ֆիլմերը։
Ուիլիսն երկու անգամ ստացել է Էմմի մրցանակ, մեկ անգամ Ոսկե Գլոբուս և չորս անգամ առաջադրվել է Սատուրն մրցանակաբաշխությունում։ Ամուսնացած է եղել դերասանուհի Դեմի Մուրի հետ, ովքեր իրենց 13 տարվա համատեղ կյանքի ընթացքում ունեցել են երեք դուստր։


== Կենսագրություն ==
Ծնվել է Իդար-Օբերշտեյնում (Արևմտյան Գերմանիա)` ամերիկացու և գերմանուհու ընտանիքում։ Նրա հայր Դևիդը եղել է ամերիկյան զինվորական։ 1957 թվականին, երբ ավարտվում է նրա ծառայությունը Զինված ուժերում, ընտանիքը վերադառնում է Նյու Ջերսի։ Բրյուսը, ով չորս երեխաներից ավագն էր, ունեցել է բուռն մանկություն։ Երեխա ժամանակ Բրյուսը կակազել է։ Հուզմունքը խանգարում էր նրա խոսքին։ Որպեսզի հաղթահարի իր արատը, նա գրանցվում է դպրոցական թատերական խմբակում։ Ուիլիսին դուր էր գալիս հանդես գալ բեմում մեծ լսարանի առաջ, ուստի միջնակարգ դպրոցում ուսումը համատեղում է դրամատիկ խմբակում հանդես գալու հետ:, որտեղ հանդես էր գալիս Շեքսպիրի և Ուիլյամսի բեմադրություններում։ Շուտով Ուիլիսը ավարտում է Մոնկլերի պետական համալսարանը և մեկնում Նյու Յորք, որտեղ երբեմն աշխատում էր բարերում, նվագում էր շրթնային հարմոնիկայով ֆոլկլորային «Արագացուցիչներ» անսամբլում և ամբողջ ուժով ձգտում էր բեմ բարձրանալ։ Բարմեն աշխատելիս նա ապատահաբար հանդիպում է քասթինգի ռեժիսորի հետ, ով փնտրում էր դերասան՝ բարմենի էպիզոդիկ դերի համար։ Նրա կերպարը դուր է գալիս ռեժիսորին։


== Կարիերան ==
Փառքը անմիջապես չի եկել. Ուիլիսն ստիպված է լինում մի քանի տարի խաղալ քիչ հայտնի թատրոններում և մարմնավորել էպիզոդիկ կերպարներ հեռուստաբեմադրություններում այնքան ժամանակ, մինչև նրան ուշադրություն են դարձնում և հրավիրում խաղալ «Լուսնային լույս» դետեկտիվային գործակալություն հեռուստասերիալում (1985-1989)։ Ուիլիսը ձեռք է բերում կոմիկի համբավ, սակայն 1988 թվականին նա անսպասելի նկարահանվում է Պինդ ընկույզ մարտաֆիլմում, որն էլ նրան համաշխարհային ճանաչում բերեց։ Հետագայում Ուիլիսը շատ անգամ է վերադարձել միայնակ-հերոսի կերպարին, ինչպես Հինգերորդ տարրը, Մերկուրին վտանգի մեջ է, ինչպես նաև Պինդ ընկույզ սիկվելի 4 հաջողված ֆիլմերում։
Ուլիսի կարիերայում տեղի են ունեցել անկումներ և հաջողություններ։ Օրինակ՝ 1990-ական թթ. սկզբին նա նկարահանվում է մի քանի անհաջող ֆիլմերում, բայց 1994 թվականին խաղում է նկատելի, թեև ոչ գլխավոր դեր Քվենտին Տարանտինոյի Քրեական ընթերցվածք ֆիլմում և ետ բերում կորցրած դիրքերը։ 1990-ականների վերջին կրկին անկումային շրջան էր, սակայն 1999 թվականին Ուիլիսը խաղում է գլխավոր դեր Վեցերորդ զգայարան ֆիլմում, որը սիրվում է հանդիսատեսի և քննադատների կողմից։ Ուիլիսը այդ ֆիլմի շնորհիվ աշխատում է մոտ 100 միլիոն դոլար։
Վերջին տարիներին Ուիլիսը ակտիվ համագործակցում է կինոռեժիսոր Ռոբերտ Ռոդրիգեսի հետ և արդեն նկարահանվել է նրա երկու ֆիլմերում (Մեղքերի քաղաքը և Վախի մոլորակը)։
2009 թվականի ապրիլի 23-ին Belvedere S.A. ընկերությունը ստորագրել է երկարաժամկետ գովազդային համաձայնագիր Ուիլիսի հետ, ով դարձել է Sobieski(անգլ.) օղու նոր դեմքը։ ՌԷԴ ֆիլմում Ուիլիսի հերոսի վերքը
վարակազերծում են հենց այդ օղով։ Նույն տարւմ նկարահանվել է Gorillaz խմբի «Stylo» տեսահոլովակում։
Հայտնի է որպես The Accelerators խմբի մասնակից, որը նվագում է բլյուզ, սակայն ակտիվ աշխատում է նաև միայնակ. 80-ականներին թողարկել է երկու ալբոմ՝ դասական քանթրի ոճով։ 2010 թվականից «Տրաստ» բանկի գովազդային ընկերության դեմքն է։
Առնոլդ Ռիֆկինի հետ հիմնադրել է Cheyenne Enterprises կինոընկերությունը, որը նկարահանել է մոտ 3 տասնյակ ֆիլմեր։


== Ֆիլմեր ==
Ընդհանուր թվով խաղացել է 80-ից ավելի ֆիլմերում, 7 ֆիլմի պրոդյուսեր է։


=== Դերակատարումներ ===


=== Պրոդյուսեր ===


=== Սցենարիստ և Կոմպոզիտոր ===


== Ծանոթագրություններ ==


== Արտաքին հղումներ ==
BruceWillis.com - ը արխիվում